galenus.in-hippocratis-prognosticum-commentaria-iii 3.7
Γίνεται δὲ καὶ ἡ τῶν τεταρταίων κατάστασις ἐκ τοῦ τοιούτου κόσμου . Ἠγνόηται καὶ τοῦτο τοῖς πλείστοις καὶ διὰ τοῦτο θαυμάζουσιν ἐκ μαντικῆς τέ τινος οἴονται προλέγεσθαι πολλάκις ὑφ’ ἡμῶν , ὡς οὔτε τις τεταρταῖον ἔχων πυρετὸν ἀπαλλαγήσεται μεθ’ ἡμέρας , εἰ τύχοι πεντεκαίδεκα , καίτοι γε ἐπὶ τῶν τριταίων οὐ θαυμάζουσι τὴν πρόῤῥησιν . ἔστι δὲ κοινὸς ἀμφοῖν ὁ λόγος . ὥσπερ γὰρ ἐπὶ τῶν συνεχῶν πυρετῶν ἀριθμοῦμεν ἁπάσας ἐφεξῆς τὰς ἡμέρας εἰς πρόγνωσιν τῆς ἐσομένης κρίσεως , οὕτως ἐπὶ τῶν διαλειπόντων τὰς ἐπισημασίας , ἵν’ ὅπερ ἐπὶ τῶν συνεχῶν ἡ ἑβδόμη τῶν ἡμερῶν , τοῦτ’ ἐπὶ τῶν διαλειπόντων ἡ ἑβδόμη περίοδος ἐργάσηται . κατὰ τοῦτό γέ τοι ὁ ἀκριβὴς τριταῖος ἐν ἑπτὰ περιόδοις , οὐχ ἡμέραις ἑπτὰ κρίνεσθαι πέφυκε . καὶ μὲν δὴ καὶ ὅπερ ἡ τετάρτη τῶν ἡμερῶν ἀπ’ ἀρχῆς ἀριθμοῦντι πρὸς τὴν ἑβδόμην ἐστὶ , τοῦθ’ ἡ τετάρτη περίοδος ὡς πρὸς τὴν ἑβδόμην περίοδον . ἐπίδηλος μὲν γὰρ ἡ τετάρτη τῶν ἡμερῶν ἐστι τῆς ἑβδόμης , ἐπίδηλος δὲ καὶ ἡ τετάρτη περίοδος τῆς ἑβδόμης περιόδου . λέλεκται δὲ καὶ περὶ τῶν τοιούτων ἁπάντων ἐν τοῖς περὶ κρίσεων . ὅθεν ἀρκέσει νῦν ἀκηκοέναι τό γε τοσοῦτον , ὡς καὶ τῶν τεταρταίων πυρετῶν αἱ κρίσεις κατὰ τὸν ἀριθμὸν γίνονται τῶν περιόδων , οὐ τῶν ἡμερῶν ἐκ τοιούτου τοῦ κόσμου . κόσμον εἴρηκε τὴν τάξιν τῶν κρινουσῶν ἡμερῶν . ὥσπερ γὰρ ἀκοσμίας ἴδιόν ἐστιν ἡ ἀταξία , οὕτως ἡ τάξις τοῦ κόσμου . κατὰ τοῦτό γέ τοι καὶ τόδε τὸ πᾶν ὠνόμασαν οἱ ἄνθρωποι κόσμον , ἐπειδὴ τέτακται τὰ κατ’ αὐτόν · ἐν μέσῳ μὲν αὐτῶν τῆς γῆς κειμένης , ἔξωθεν δὲ ταύτης περικεχυμένης τῆς θαλάττης , περιέχοντος δὲ ταύτην ἀέρος , ἐκεῖνον δὲ αἰθέρος , εἶτ’ οὐρανοῦ πᾶσι τούτοις κύκλῳ περιβεβλημένου . καὶ μὲν δὴ καὶ αἱ κινήσεις τῶν μὲν ἀπλανῶν ἀστέρων τί δεῖ καὶ λέγειν εἰς ὅσον ἥκουσι κόσμον , διὰ παντὸς ὡσαύτως ἔχουσαι ; τῶν πλανωμένων δ’ εἰ μὴ καὶ καθ’ ἑκάστην ἡμέραν εἰσὶν ἴσαι , τό γε τεταγμένον ἔχουσιν ἐν ἴσαις χρόνου περιόδοις , ἀεὶ τοὺς αὐτοὺς τόπους τοῦ ζωδιακοῦ διεξερχομένων αὐτῶν .
Lemmas: γίγνομαι δέ καί ὁ ὁ τεταρταῖος κατάστασις ἐκ ὁ τοιοῦτος κόσμος . ἀγνοέω καί οὗτος ὁ πολύς καί διά οὗτος θαυμάζω ἐκ μαντικός τε τις οἴομαι προλέγω πολλάκις ὑπό ἐγώ , ὡς οὔτε τις τεταρταῖος ἔχω πυρετός ἀπαλλάσσω μετά ἡμέρα , εἰ τυγχάνω πεντεκαίδεκα , καίτοι γε ἐπί ὁ τριταῖος οὐ θαυμάζω ὁ πρόρρησις . εἰμί δέ κοινός ἄμφω ὁ λόγος . ὥσπερ γάρ ἐπί ὁ συνεχής πυρετός ἀριθμέω ἅπας ἐφεξῆς ὁ ἡμέρα εἰς πρόγνωσις ὁ εἰμί κρίσις , οὕτως ἐπί ὁ διαλείπω ὁ ἐπισημασία , ἵνα ὅς ἐπί ὁ συνεχής ὁ ἕβδομος ὁ ἡμέρα , οὗτος ἐπί ὁ διαλείπω ὁ ἕβδομος περίοδος ἐργάζομαι . κατά οὗτος γε τοι ὁ ἀκριβής τριταῖος ἐν ἑπτά περίοδος , οὐ ἡμέρα ἑπτά κρίνω φύω . καί μέν δή καί ὅς ὁ τέταρτος ὁ ἡμέρα ἀπό ἀρχή ἀριθμέω πρός ὁ ἕβδομος εἰμί , οὗτος ὁ τέταρτος περίοδος ὡς πρός ὁ ἕβδομος περίοδος . ἐπίδηλος μέν γάρ ὁ τέταρτος ὁ ἡμέρα εἰμί ὁ ἕβδομος , ἐπίδηλος δέ καί ὁ τέταρτος περίοδος ὁ ἕβδομος περίοδος . λέγω δέ καί περί ὁ τοιοῦτος ἅπας ἐν ὁ περί κρίσις . ὅθεν ἀρκέω νῦν ἀκούω ὁ γε τοσοῦτος , ὡς καί ὁ τεταρταῖος πυρετός ὁ κρίσις κατά ὁ ἀριθμός γίγνομαι ὁ περίοδος , οὐ ὁ ἡμέρα ἐκ τοιοῦτος ὁ κόσμος . κόσμος λέγω ὁ τάξις ὁ κρίνω ἡμέρα . ὥσπερ γάρ ἀκοσμία ἴδιος εἰμί ὁ ἀταξία , οὕτως ὁ τάξις ὁ κόσμος . κατά οὗτος γε τοι καί ὅδε ὁ πᾶς ὀνομάζω ὁ ἄνθρωπος κόσμος , ἐπειδή τάσσω ὁ κατά αὐτός · ἐν μέσος μέν αὐτός ὁ γῆ κεῖμαι , ἔξωθεν δέ οὗτος περιχέω ὁ θάλασσα , περιέχω δέ οὗτος ἀήρ , ἐκεῖνος δέ αἰθήρ , εἶτα οὐρανός πᾶς οὗτος κύκλος περιβάλλω . καί μέν δή καί ὁ κίνησις ὁ μέν ἀπλανής ἀστήρ τίς δέω καί λέγω εἰς ὅσος ἥκω κόσμος , διά πᾶς ὡσαύτως ἔχω ; ὁ πλανάω δέ εἰ μή καί κατά ἕκαστος ἡμέρα εἰμί ἴσος , ὁ γε τάσσω ἔχω ἐν ἴσος χρόνος περίοδος , ἀεί ὁ αὐτός τόπος ὁ ζωδιακός διεξέρχομαι αὐτός .